CELEX: 32004R0655
Language: bg
Date: 2004-04-07 00:00:00
Title: Регламент (ЕО) № 655/2004 на Комисията от 7 април 2004 година за изменение на Регламент (ЕО) № 466/2001 по отношение на съдържанието на нитрати в храните, които са предназначени за кърмачета и малки децатекст от значение за ЕИП.

15/ 11
            
            
               BG
            
            
               Официален вестник на Европейския съюз
            
            
               141
            
         32004R0655
   
               L 104/48
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 655/2004 НА КОМИСИЯТА
   
   от 7 април 2004 година
   за изменение на Регламент (ЕО) № 466/2001 по отношение на съдържанието на нитрати в храните, които са предназначени за кърмачета и малки деца
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 315/93 на Съвета от 8 февруари 1993 г. за установяване на процедури на Общността относно замърсителите в храните (1), и по-специално член 2, параграф 3 от него,
   след консултации с Научния комитет по храните,
   като има предвид, че:
   
               (1)
            
            
               Регламент (ЕО) № 466/2001 на Комисията (2) определя максималното съдържание на определени замърсители в храните, включително в храните за кърмачета и малки деца, които са предмет на Директива 96/5/ЕО на Комисията от 16 февруари 1996 г. относно преработени храни на зърнена основа и детските храни за кърмачета и малки деца (3).
            
         
               (2)
            
            
               Съгласно Регламент (ЕО) № 466/2001 специфично максимално съдържание на замърсители в храните, предназначени за кърмачета и малки деца, следва да бъде определено най-късно до 5 април 2004 г.
            
         
               (3)
            
            
               Регламент (ЕО) № 466/2001, изменен с Регламент (ЕО) № 563/2002 (4), определя максималното съдържание на нитрати в някои зеленчуци в отговор на становището на Научния комитет по храните от 1995 г. Количеството на нитратите следва да се намали до възможно най-ниското разумно постижимо равнище, с цел да се предпази общественото здраве, като се има предвид по-специално връзката, която може да съществува между присъствието на нитрати и образуването на канцерогенни вещества, като например нитрозамините.
            
         
               (4)
            
            
               За предпазването на здравето на кърмачетата и малките деца, които представляват уязвима група от населението, е подходящо да се определи ниско максимално съдържание, което може да се спазва при строга селекция на използваните суровини за производството на преработени храни на зърнена основа и на бебешки храни.
            
         
               (5)
            
            
               Директива 2002/63/ЕО на Комисията (5) установява общностни методи за вземане на проби при извършване на официален контрол за остатъци от пестициди върху и в продуктите от растителен и животински произход и отменя Директива 79/700/ЕИО (6). Разпоредбите на директивата са подходящи за вземане на проби при извършване на официален контрол на нитратите.
            
         
               (6)
            
            
               Регламент (ЕО) № 466/2001 следва да бъде съответно изменен.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 466/2001 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   Той се прилага от 1 октомври 2004 г.
   Настоящият регламент не се прилага за продуктите, пуснати на пазара преди 1 октомври 2004 г. в съответствие с приложимите разпоредби. Производителите и търговците на тези продукти поемат задължението за доказване на датата на тяхното пускане на пазара.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 април 2004 година.
      
         
            За Комисията
         
         David BYRNE
         
         
            Член на Комисията
         
      
   
   
      (1)  ОВ L 37, 13.2.1993 г., стр. 1. Регламент, изменен с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).
   
      (2)  ОВ L 77, 16.3.2001 г., стр. 1. Регламент, последно изменен с Регламент (ЕО) № 455/2004 (ОВ L 74, 12.3.2004 г., стр. 11).
   
      (3)  ОВ L 49, 28.2.1996 г., стр. 17. Директива, последно изменена с Директива 2003/13/ЕО (ОВ L 41, 14.12.2003 г., стр. 33).
   
      (4)  ОВ L 86, 3.4.2002 г., стр. 5.
   
      (5)  ОВ L 187, 16.7.2002 г., стр. 30.
   
      (6)  ОВ L 207, 15.8.1979 г., стр. 26.
   ПРИЛОЖЕНИЕ
   В раздел 1. „Нитрати“ от приложение I се добавя следната точка 1.5:
   
      
                  Продукт
               
               
                  Максимално съдържание:
                  (mg NO3/kg)
               
               
                  Метод за вземане на проби
               
               
                  Референтен метод за анализ
               
            
                  
                              „1.5.
                           
                           
                              Детски храни и храни на зърнена основа, предназначени за кърмачета и малки деца (1)
                                  (2)
                              
                           
                        
               
                  200
               
               
                  Директива 2002/63/ЕО на Комисията (разпоредби, предвидени за преработените храни от растителен и животински произход)
               
               
                   
               
            
   
      (1)  Детски храни и храни на зърнена основа, предназначени за кърмачета и малки деца, както са определени в член 1 от Директива 96/5/ЕО на Комисията от 16 февруари 1996 г. относно преработени храни на зърнена основа и детски храни за кърмачета и малки деца. Максималното съдържание се прилагат към продукти, готови за консумация във вида, в който са, или след привеждане в състояние за консумация съгласно указанията на производителя.
   
      (2)  Комисията преразглежда максималното съдържание на нитрати в храните, предназначени за кърмачета и малки деца, най-късно до 1 април 2006 г., като се съобразява с развитието на научното и техническото познание.“